BIBLIOTECA CONGRESULUI Statelor Unite ale Americii

 



Congresul SUA dispune de mai multe sisteme de informare puse la dispoziţia membrilor sau a comisiilor, sisteme care sunt capabile să furnizeze rapid informaţii complete şi non partizane din diverse domenii de activitate .



In aprilie 1971 a fost iniţiat programul "The House Information Staff" (H.I.S.) care îşi propunerea să stocheze şi să clasifice toate informaţiile privind activitatea internă a Congresului (numărul voturilor şi repartiţia acestora pentru un anumit proiect, faza în care se află fiecare dintre proiecte, programul de lucru al comisiilor, ş.a.) şi să pună la punct un sistem informatizat prin care membrii să poata căpăta aceste informaţii în orice moment.



O altă importantă sursă de informare rămâ ne Biblioteca Congresului, care a fost înfiinţată încă din anul 1800 şi care posedă un număr impresionant de cărţi, publicaţii şi alte materiale documentare.



Biblioteca a fost găzduită, până în anul 1897, în edificiul de pe Colina Capitoliului, alături de Camera Reprezentanţilor şi Senat, iar colecţiile ei de documente au fost întodeauna la dispoziţia şi pentru folosinţa Congresului şi a membrilor săi. In anul 1914, Reprezentanţii şi Senatorii au luat act de responsabilitatea specială care revine Bibliotecii faţă de Congres prin crearea unei unităţi speciale în cadrul Bibliotecii, cunoscută ulterior sub numele de "Serviciul de referinţă legislativă", care a fost însărcinat să răspundă la cererile în domeniul informaţiei venite din partea Congresului. Timp de peste cincizeci de ani, acest departament a ajutat Congresul, în special pentru furnizarea de date şi publicaţii şi prin transmiterea rapoartelor de cercetare şi analiză efectuate în mare parte de alte organisme guvernamentale, organizaţii private şi oameni de ştiinţă individuali.



In 1970, Congresul a adoptat o lege prin care Serviciul de referinţă legislativă a fost transformat în Serviciul de cercetări al Congresului (CRS), care a primit însărcinarea de a-şi consacra în mai mare măsură eforturile şi resursele sporite puse la dipoziţiea sa în direcţia cercetării şi analizei de natură a ajuta Congresul şi a furniza un sprijin direct în procesul legislativ. Azi, Serviciul de cercetări al Congresului este flancat de alte trei agenţii de suport pentru Congres: Oficiul pentru probleme bugetare al Congresului, care furnizează Congresului informaţii în domeniul bugetului, rapoarte asupra problemelor fiscale, bugetare şi programatice, precum şi analize pe marginea opţiunilor de politică bugetară, a costurilor şi efectelor; Oficiul de contabilitate generală, care asistă Congresul în operaţiunile de revizuire şi supraveghere a activităţilor guvernului prin desfăşurarea unor controale, investigaţii şi evaluări independente ale programelor federale;Oficiul de evaluare tehnologică, care pregăteşte pentru Congres studii de natură a elucida implicaţiile şi posibilele consecinţe ale opţiunilor politice în domeniul tehnologiei. Impreună, cele patru agenţii de suport au un personal de peste 6.000 de angajaţi, dintre care aproape jumătate servesc direct Congresul, asigurâ ndu-i un acces la informaţie şi analiză fără egal în râ ndurile organelor legislative naţionale din lume.



Serviciul de cercetări al Congresului oferă studii şi analize Congresului pe marginea tuturor aspectelor curente şi de prespectivă ale politicii naţionale. In râ ndurile personalului său, care cuprinde peste opt sute depersoane, se numără bibliotecari-referenţi, jurişti, economişti şi specialişti în ştiinţe sociale, naturale şi fizice.Operâ nd actualmente cu un buget de aproximativ 45 de milioane de dolari, Serviciul de cercetări al Congresului răspunde anual unui număr de peste 500.ooo de solicitări venite din partea membrilor, comitetelor şi personalului Congresului pentru informaţii şi alte tipuri de asistenţă. Aceste răspunsuri iau forma rapoartelor, memorandumurilor, compilaţiilor, bibliografiilor, prelegerilor, seminariilor, prezentărilor înregistrate pe banda magnetică audio sau video, informaţiilor obţinute din bazele de date şi consultaţiilor personale sau telefonice. 



 Serviciul de Cercetare al Congresului, dispune de un personal de peste 1000 specialişti, împărţiţi în servicii de referinţă /informaţii şi analiză, pe discipline, după cum urmează: drept american, studii parlamentare, economie, educaţie şi sănătate, mediu înconjurător, afaceri externe, cercetare generală şi probleme ale guvernării, ştiinţe politice.



CRS îşi propune ca, pe baza activităţii unui staff alcătuit din profesionişti cu experienţă şi cu formare interdisciplinară, care sunt selecţionaţi şi promovaţi în funcţie de performanţele profesionale, să pună la dispoziţia Congresului, informaţii, lucrări de analiză şi documentare cuprinzătoare şi serioase, obiective, nepartizane şi confidenţiale, prin aceasta contribuind la optimizarea procesului legislativ. 



Principalele surse de informare sunt materialele şi bazele de date existente la bibliotecă, legăturile strâ nse care au fost stabilite cu ministerele, diverse agenţii guvernamentale, academii şi universităţi, cât şi mijloacele electronice (INTERNET)



Activitatea CRS se desfăşoară numai în folosul Congresului, al membrilor şi comisiilor sale, şi constă în participarea la crearea legislaţiei sau a unor linii politice alternative, analiza şi evaluarea propunerilor legislative, pregătirea audierilor, eveidenţa legislaţiei, oferirea unor informaţii preliminare sau a unor analize juridice pe probleme, întocmirea unor documentare istorice sau faptice, studii şi cercetări pe teme de interes general, pregătirea unor bibliografii tematice. CRS a iniţiat şi un program de iniţiere a noilor membri ai Congresului şi a staff-ului acestora în probleme ce ţin de procedurile parlamentare, resursele de informare ale Congresului, cât şi pe diverse probleme de larg interes, cum ar fi:şomajul, inflaţia, politica fiscală, bugetul, sănătatea, alimentaţia, afacerile externe, apărarea şi resursele energetice. Astfel, de două ori pe lună personal specializat din cadrul CRS ţine asemenea seminarii, la care pot participa Congressmen-ii interesaţi şi membrii ai staff-ului.



In toate aspectele activităţii lor, analiştii Serviciului de cercetări al Congresului sunt călăuziţi de exigenţele de confidenţialitate, respectare a termenelor, obiectivitate, echilibru şi imparţialitate. Serviciul de cercetări al Congresului nu face nici o recomandare legislativă sau de natură politică Congresului; responsabilitatea lui este aceea de a face astfel încât membrii Camerei Reprezentanţilor şi ai Senatului să aibă la dispoziţie cele mai bune informaţii şi analize posibile pentru a lua deciziile pe care poporul american i-a ales să le adopte.



Serviciul de cercetări al Congresului se străduieşte să prevadă necesităţile Congresului în domeniulstudiilor, îndeosebi prin identificarea problemelor majore pe care ambele ramuri urmează să le abordeze în fiecare an şi prin stingerea informaţiilor şi elaborarea rapoartelor pe care membrii Congresului le-ar putea solicita cu cea mai mare probabilitate. Pe această cale, Serviciul de cercetări al Congresului îşi poate valorifica resursele în cel mai eficient mod şi poate respecta termenele scurte care caracterizează, deseori, cererile de asistenţă din partea Congresului. Timpul şi eforturile Serviciului de cercetări al Congresului sunt consacrate în exclusivitate muncii pentru Congres. Cu toate acestea, unele studii şi rapoarte ale Serviciului de cercetări ajung la cunoştinţa opiniei publice americane. Reprezentanţii şi Senatorii din Congres au responsabilitatea permanentă de a-şi informa alegătorii despre problemele cu care sunt confruntate Statele Unite şi guvernul. Pentru a face faţă acestei nevoi, deseori, membrii Congresului distribuie cetăţenilor interesaţi materiale asupra problemelor de interes public pe care Serviciul de cercetări le-a pregătit pentru uzul Congresului. Legislatorii includ, de asemenea, rapoarte şi memorandumuri ale Serviciului de cercetări în audierile din comitete sau în rapoartele acestora, precum şi în Analele Congresului.



Activitatea CRS este coordonată de Congres prin intermediul Comisiei mixte de coordonare a Bibliotecii şi trebuie să se conformeze anumitor reguli deontologice, dintre care mai impotrtante ar fi următoarele: nu se efectuează activitate de documentare asupra membrilor Congresului; nu se desfăşoară activităţi de propagandă; este interzisă implicarea în cazuri individuale; nu se redactează cuvântări sau intervenţii ale membrilor Congresului.

